షాలిని వత్స

షాలిని వత్స భారతీయ థియేటర్, సినీ నటి. ఆమె నెట్‌ఫ్లిక్స్ సిరీస్ సేక్రెడ్ గేమ్స్ (2018–2019), పీప్లి లైవ్ (2010), లూడో (2020) & హోమ్‌బౌండ్ (2025) సినిమాలలో తన నటనకు ప్రసిద్ధి చెందింది. ఆమె 2010 నుండి భారతీయ సినిమాల్లో చురుకుగా ఉన్న ఆమె డిజిటల్ స్ట్రీమింగ్ సిరీస్, స్వతంత్ర సినిమాల్లో  పని చేసింది.

జననం, విద్యాభాస్యం 
షాలిని వత్స భారతదేశంలోని బీహార్‌లోని పాట్నాలో జన్మించింది. ఆమె తల్లిదండ్రులు ఇద్దరూ పాట్నా విశ్వవిద్యాలయంలో ప్రొఫెసర్లుగా పని చేశారు. ఆమె ఢిల్లీ విశ్వవిద్యాలయంలోని ఇంద్రప్రస్థ మహిళా కళాశాలలో పొలిటికల్ సైన్స్ ఆ తరువాత న్యూఢిల్లీలోని జవహర్‌లాల్ నెహ్రూ విశ్వవిద్యాలయం నుండి ఎం.ఫీల్. పూర్తి చేసింది. 

షాలిని వత్స 1990లో ఢిల్లీకి వెళ్లే ముందు పాట్నాలోని పాఠశాల నాటకాలు, స్థానిక నాటకాలలో ప్రదర్శన ఇవ్వడం ప్రారంభించి తరువాత బారీ జాన్ & హబీబ్ తన్వీర్ వద్ద థియేటర్‌లో శిక్షణ పొందింది, బారీ జాన్స్ థియేటర్ ఇన్ ఎడ్యుకేషన్ (TIE) చొరవతో సంబంధం కలిగి ఉంది, హబీబ్ తన్వీర్ స్థాపించిన రిపెర్టరీ కంపెనీ అయిన నయా థియేటర్‌లో భాగంగా ఉంది.  

సినీ జీవితం

 అరంగేట్రం & ప్రారంభ పాత్రలు (2010–2015) 
అమీర్ ఖాన్ నిర్మించిన వ్యంగ్య నాటకం పీప్లీ లైవ్ లో శాలిని వత్స ధనియాగా తన సినీ రంగ ప్రవేశం చేసింది. 

ఆమె దిబాకర్ బెనర్జీ దర్శకత్వం వహించిన షాంఘై (2012), హన్సల్ మెహతా దర్శకత్వం వహించిన షాహిద్ (2012) వంటి సినిమాలలో నటించింది, ఇందులో ఆమె ప్రాసిక్యూటర్ తంబే పాత్రను పోషించింది.

 స్ట్రీమింగ్ & సమిష్టి పని (2016–ప్రస్తుతం) 
ఆమె 2016లో గుర్గావ్ స్వతంత్ర నోయిర్ థ్రిల్లర్‌లో సమిష్టి తారాగణంలో భాగంగా నటించింది.

నెట్‌ఫ్లిక్స్ సేక్రెడ్ గేమ్స్ (2018–2019) లో కాంతా బాయి పాత్రకు ఆమె విస్తృత గుర్తింపు పొందింది. లూడో (2020) లో  ఆమె నర్స్ లతా కుట్టి పాత్రను పోషించింది, ఈ పాత్రను ది ఇండియన్ ఎక్స్‌ప్రెస్ "సరదా & విచిత్రమైనది" అని వర్ణించింది.  

ఆమె 2025లో అమెజాన్ ప్రైమ్ సిరీస్ ఖౌఫ్‌లో వార్డెన్ పాత్ర పోషించింది. ఆమె తాజా రచనలో నీరజ్ ఘయ్వాన్ దర్శకత్వం వహించిన హోమ్‌బౌండ్ (2025) లో చందన్ తల్లి ఫూల్‌గా సహాయక పాత్రలో నటించింది. ఈ సినిమా 2025 కేన్స్ ఫిల్మ్ ఫెస్టివల్‌లో అన్ సెర్టైన్ రిగార్డ్ విభాగంలో ప్రదర్శించబడింది. 

 ఫిల్మోగ్రఫీ 
సంవత్సరంపేరుపాత్రగమనికలు2010పీప్లి లైవ్ధనియాసినీ రంగప్రవేశం2012షాంఘైగౌరి2013షాహిద్ప్రాసిక్యూటర్ టాంబే2016గుర్గావ్కర్మ దేవి2018–2019సేక్రెడ్ గేమ్స్కాంతా బాయినెట్‌ఫ్లిక్స్ సిరీస్2020లూడోలతా కుట్టినెట్‌ఫ్లిక్స్ ఫిల్మ్2025ఖౌఫ్వార్డెన్ గ్రేసీ డంగ్‌డుంగ్అమెజాన్ ప్రైమ్ సిరీస్2025హోమ్‌బౌండ్చందన్ తల్లికేన్స్ ప్రీమియర్

 అవార్డులు & నామినేషన్లు 

 స్పాట్ అవార్డులు (2021): విజేత, వెబ్ ఫిల్మ్ అవార్డు: సహాయ పాత్రలో నటన - స్త్రీ ( లూడో )
 IIFA అవార్డులు (2022): నామినీ, ఉత్తమ సహాయ నటి ( లూడో )

 మూలాలు 

బయటి లింకులు


వర్గం:హిందీ సినిమా నటీమణులు